 ২০১৩ সালে অ্যান মারি রকেট রেকডর্স-এর জন্য "সামার গার্ল"-এর একক পরিবেশনা থেকে নিজেকে সরিয়ে নেন। একজন শিল্পী হিসেবে নিজেকে প্রতিষ্ঠা করার জন্য তিনি তার একক কর্মজীবন সংক্ষিপ্ত করেন। অন্তবর্তীকালীন সময়ের জন্য গর্গন সিটির ম্যাগনেটিক ম্যান-এর গানগুলোতে অতিথি শিল্পী হিসেবে যোগদান করেন এবং এরপর তিনি রুডিমেন্টাল-এর দৃষ্টি আকর্ষণ করেন; তাদের একজন ভোকালিস্ট ব্যান্ড ছেড়ে গেলে তারা অ্যান মারিকে তার পরিবর্তে ব্যান্ডে যোগ দিতে বলে। তিনি ব্যান্ডের "উই দ্য জেনারেশন" অ্যালবামের চারটি গানে সমন্বিতভাবে কন্ঠ দেন, আর এদের মধ্যে দুইটি গানে ডিজি রাস্কাল এবং উইল হার্ড তার সহশিল্পী ছিলেন এবং পরে "রুমর মিল" গানটি ইউএস সিঙ্গেলস চার্টে ৬৭তম স্থান অর্জন করে। তিনি দুই বছর ধরে ব্যান্ডের সাথে বিভিন্ন ট্যূরে অংশগ্রহণ করেন। তখনকার নতুন লেবেল মেজর টম'স থেকে তার প্রথম ইপি "ক্যারাটে" প্রকাশ করেন; এটির দুইটি একক "ক্যারাটে" এবং "জিমিনি", যা অ্যান মারিকে তার প্রথম লাইভ পারফরমেন্সের দিকে নিয়ে যায়। ২০১৫ সালের নভেম্বরে তিনি একক গান "ডু ইট রাইট" প্রকাশ করেন, যা ইউকে সিঙ্গেলস চার্টে ৯০তম স্থান অর্জন করে। অ্যান মারির প্রথম পূর্ণদৈঘ্য অ্যালবামে গানটি থাকার কথা ছিল, ঐ সময় অ্যালবামটি নিয়ে কাজ করার সময় এর নাম "ব্রিথিং ফায়ার" ঠিক করা হয়েছিল।

কর্ম-জীবন
ব্যক্তিগত জীবন
প্রাথমিক জীবন
২০১৩–২০১৫: পেশাজীবন শুরু এবং "ক্যারাটে"